Meclîsê Cinîyan ê Dêrazorî roja Şemeyê ravêrteyî de hemverê zewacanê domanan de kampanyayêk daye destpêkerdene.
Meclîsê Cinîyan çarçewaya Kampanya de dewanê Kesra, Zixer, El Kibir, Hemar El Alî, Hesan de tayê kombîyayîşî viraştî. Meclîsê Cinîyan ê Dêrazorî ra Nesrîn el Alî qisey kerd û vat emrê domanîye de zewecnayîş hetê fîzîkkî û psîkolojîkî ra beno tesîrêko xirab serê ê kesan de keno û cimat zî nê ra rasterast mutesîr beno. Meclîsê Cinîyan ê Dêrazorî da zanayene ke dewî û bajarekanê herême de çarçewaya kampanya de do kombîyayîşî dewam bikerê.
